5. ทรัพย์สินที่ใช้ในการประกอบธุรกิจ

5.1 บริษัทมีสินทรัพย์ถาวรที่สำคัญ ณ วันที่ 31 ธันวาคม 2544 ดังนี้

+-------------------------------------+-------+------+---------------+
| ประเภท/ลักษณะทรัพย์สิน                  | ลักษณะ | มูลค่า | ภาระผูกพัน      |
|                                     | กร    |      |               |
|                                     | รมสิทธิ | (ล้าน |               |
|                                     |       | บาท) |               |
+-------------------------------------+-------+------+---------------+
| บริษัท                                | เป็นเ  | 25   | -ไม่มี-         |
|                                     | จ้าของ | 2.16 |               |
| ที่ดินและสิ่งปลูกสร้าง จำนวน 3 แปลง        |       |      |               |
|                                     |       |      |               |
| เนื้อที่รวม 26 ไร่ 284 ตารางวา           |       |      |               |
| เป็นอาคารสำนักงาน และโกดังเก็บสินค้า      |       |      |               |
|                                     |       |      |               |
| -   ตั้งอยู่เลขที่ 304 ถ.เสือป่า            |       |      |               |
|     เขตป้อมปราบฯ กรุงเทพฯ และ         |       |      |               |
|                                     |       |      |               |
| -   ตั้งอยู่เลขที่ 2 ซอยเขมไชย ถ.พหลโยธิน  |       |      |               |
|     เขตจตุจักร กรุงเทพฯ และ            |       |      |               |
|                                     |       |      |               |
| -   ตั้งอยู่เลขที่ 83 หมู่ที่ 5 อ.เมือง        |       |      |               |
|     จ.ปทุมธานี                        |       |      |               |
+-------------------------------------+-------+------+---------------+
| บริษัทย่อย                             | สัญ    | N/A  | -ไม่มี-         |
|                                     | ญาเช่า |      |               |
| พื้น                                  |       |      |               |
| ที่เช่าของบริษัทย่อยหลายบริษัทตั้งแต่245-2,440 |       |      |               |
| ตารางเมตร ในหลายๆ พื้นที่ในเขตกรุงเทพฯ   |       |      |               |
| โดยส่วนใหญ่จะมีสัญญาเช่า 3 ปี             |       |      |               |
| อัตราค่าเช่าอยู่ระหว่าง 31,580 – 426,800  |       |      |               |
| บาท ต่อเดือน                          |       |      |               |
|                                     |       |      |               |
| ลักษณะการใช้งาน :                     |       |      |               |
| สำนักงานและสถานที่เก็บสินค้า              |       |      |               |
+-------------------------------------+-------+------+---------------+

2.  นโยบายเงินลงทุนของบริษัท และการควบคุมดูแลบริษัทย่อยและบริษัทร่วม

ณ วันที่ 31 ธันวาคม 2544 บริษัทมีเงินลงทุนในบริษัทย่อยและบริษัทร่วมมูลค่า 2,087.56 ล้านบาท
คิดเป็นร้อยละ 18.4 ของสินทรัพย์รวมของบริษัท

บริษัทมีนโยบายในการลงทุนในบริษัทย่อยและบริษัทร่วมที่ทำธุรกิจสอดคล้องกับธุรกิจหลักของบริษัท
โดยเลือกลงทุนในบริษัทที่มีแนวโน้มในการทำกำไรสูง
และส่งเสริมธุรกิจหลักของบริษัทให้เติบโตมากขึ้น
โดยบริษัทมีนโยบายการลงทุนหรือร่วมทุนกับบริษัทภายในและภายนอกประเทศ ดังต่อไปนี้

-   เป็นธุรกิจที่สามารถเพิ่มมูลค่าเพิ่ม (Value-added) ให้กับบริษัท

-   เป็นธุรกิจที่สามารถเสริมธุรกิจหลักที่บริษัทดำเนินอยู่หรือคาดว่าจะขยายกิจการเข้าไปดำเนินงานในอนาคต

-   เป็นการร่วมทุนกับบริษัทคู่ค้าที่มีความสามารถและความชำนาญที่จะเสริมกับจุดเด่นของบริษัท
    และสามารถถ่ายทอดเทคโนโลยีมาให้กับบริษัทได้

-   จะทำให้บริษัทได้รับประโยชน์ทั้งทางตรงและทางอ้อมในอนาคต

-37-

ปัจจุบันบริษัทได้ทบทวนนโยบายการลงทุนในบริษัทย่อยและบริษัทร่วม โดยหยุด

ประกอบธุรกิจในบริษัทที่ไม่สามารถสร้างทำกำไร หรือไม่สามารถส่งเสริมธุรกิจหลักของบริษัท
บริษัทได้หยุดการลงทุนเพิ่มเติมในบริษัทย่อยและบริษัทร่วมจำนวนหนึ่งในกลุ่มธุรกิจโทรคมนาคมในต่างประเทศเพื่อชะลอดูแนวโน้มอุตสาหกรรมที่เปลี่ยนแปลงไป
แต่อย่างไรก็ตามถ้าบริษัทย่อยหรือบริษัทร่วมเหล่านั้นกลับมามีศักยภาพในการทำกำไร
และส่งเสริมธุรกิจหลักของบริษัทในอนาคต บริษัทก็มีความพร้อมที่จะลงทุนเพิ่มเติม

บริษัทมีนโยบายที่จะลงทุนเป็นผู้ถือหุ้นใหญ่ในบริษัทย่อยที่ทำธุรกิจตรงกับสายธุรกิจปัจจุบันของบริษัท
เพื่อเน้นประสิทธิภาพในการควบคุมนโยบาย บริหารกิจการ
และการดำเนินงานของบริษัทย่อยให้เป็นไปตามนโยบายของบริษัท
บริษัทยังแต่งตั้งกรรมการหรือผู้บริหารของบริษัทเป็นกรรมการของบริษัทย่อยนั้นๆ
เพื่อคอยกำกับและควบคุมนโยบายและการดำเนินงาน และร่วมในการลงมติสำคัญ ได้แก่

-   การแต่งตั้งและถอดถอนกรรมการผู้จัดการ และผู้บริหารด้านการเงิน

-   การกู้ยืมเงินจากสถาบันการเงิน

-   การซื้อ รวม หรือควบกิจการ

-   การเปลี่ยนแปลงนโยบายการบัญชี

-   การค้ำประกันและการดำเนินการก่อหนี้อื่นๆ

-   และการตัดสินใจที่มีผลกระทบต่อธุรกิจอย่างมีนัยสำคัญ

บริษัทจะลงทุนในบริษัทร่วมที่มีธุรกิจเกี่ยวโยง หรือเกื้อหนุนกับธุรกิจหลักของบริษัท
โดยถือหุ้นในสัดส่วนที่สำคัญ
แม้ว่าบริษัทจะไม่ใช่ผู้ถือหุ้นใหญ่ของบริษัทร่วมแต่บริษัทก็พยายามที่จะดำเนินการ
หรือต่อรองให้มีอำนาจในการควบคุม หรือกำหนดนโยบายของบริษัทร่วม
โดยการแต่งตั้งกรรมการหรือผู้บริหารของบริษัทเป็นกรรมการของบริษัทร่วมนั้นๆ
เพื่อกำหนดนโยบายและลงมติสำคัญได้แก่

-   การแก้ไขการจัดตั้งบริษัท

-   การออกหุ้นหรือหลักทรัพย์อื่นๆ และการเพิ่มทุน

-   การซื้อ รวม หรือการควบกิจการ

-   การตัดสินใจที่มีผลกระทบต่อธุรกิจอย่างมีนัยสำคัญ

บริษัทไม่มีนโยบายที่จะเน้นการลงทุนเป็นผู้ถือหุ้นส่วนน้อยในบริษัทอื่นๆ เว้นแต่

เป็นบริษัทที่พิจารณาเห็นว่าจะก่อให้เกิดประโยชน์หรือเกื้อหนุนให้กับธุรกิจหลักของบริษัท
โดยบริษัทจะมีผู้บริหารที่เกี่ยวข้องคอยกำกับดูแลการดำเนินธุรกิจของบริษัทเหล่านั้น

-38-